ka ka ka ka ka ka ka xmf ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka en ka fr ka ka ka ka ka ka xmf ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka pt it ka es es en es ka ka ka ka ka ka ka ka ka ka ka ka ka en es es en es ka ka pt ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka en en en en
ღარიბაშვილი: არც მინდა, გავიმეორო სიტყვა „დაკეტვა - TV 4
ყველაფერი წყალში ჩაიყრება, თუ მოგვიწია შეზღუდვების შემოტანა, არც მინდა, გავიმეორო სიტყვა „დაკეტვა“, ერთადერთი მარტივი თხოვნა აქვს მთავრობას, აიცერით, – ამის შესახებ საქართველოს პრემიერ-მინისტრმა, ირაკლი ღარიბაშვილმა მთავრობის სხდომაზე განაცხადა.
ირაკლი ღარიბაშვილის თქმით, მთავრობის მიერ გადადგმულმა ნაბიჯებმა კონკრეტული შედეგი გამოიღო.
„მოგეხსენებათ, როდესაც რამდენიმე თვის წინ შეზღუდვების მოხსნა გადავწყვიტეთ, მაშინ ვიხელმძღვანელეთ მხოლოდ და მხოლოდ ჩვენი ხალხის ინტერესებიდან გამომდინარე. ახლაც, თუ რაიმეს ვაკეთებთ, ყველაფერს ვაკეთებთ ჩვენი ხალხისთვის და მათი ინტერესებისთვის.
ჩვენ მიერ გადადგმულმა ნაბიჯებმა კონკრეტული შედეგი გამოიღო, რაც აისახა იმაში, რომ აპრილში გვქონდა უპრეცედენტო ეკონომიკური ზრდა, 45 პროცენტი, რაც იყო მართლაც უპრეცედენტო არა მხოლოდ რეგიონში, არამედ ზოგადად, მთელი ევროპის მასშტაბითაც, შეიძლება ითქვას. მაისში გვქონდა ასევე ძალიან მაღალი ზრდა, 25 პროცენტის ფარგლებში. წინასწარი ინფორმაცია მაქვს, რომ ივნისშიც გვექნება საკმაოდ მაღალი ზრდა, ეს იქნება ორნიშნა ეკონომიკური ზრდა, დაახლოებით 15-დან 18 პროცენტამდე. საბოლოო ჯამში, გამოდის, რომ პირველი ექვსი თვის განმავლობაში ჩვენი ქვეყნის ეკონომიკა გაიზრდება დაახლოებით 12 პროცენტით. ამან საშუალება გააჩინა და მოგვცა დამატებითი რესურსების მობილიზებისა ბიუჯეტში, ამიტომ ფინანსთა მინისტრმა მოამზადა შესაბამისი ცვლილებაც და წარადგინა პარლამენტში ბიუჯეტის კორექტირებული ვარიანტი. გაიხსნა თითქმის ყველაფერი ქვეყანაში და მუშაობს წარმატებით. ეკონომიკამ დაიწყო ძალიან სწრაფი ტემპებით აღდგენა და გამოცოცხლება, გაჯანსაღება. სამუშაო ადგილებს დაუბრუნდნენ ჩვენი მოქალაქეები.
გუშინ, მაგალითად, როდესაც ვიყავით ბათუმში, თითქმის სავსე იყო ყველა ადგილი – ყველა რესტორანი, ყველა კაფე-ბარი. არა მხოლოდ ჩვენი მოქალაქეებით იყო დატვირთული, არამედ ტურისტებით არის სავსე ბათუმი და ზოგადად ჩვენი ტურისტული ადგილები“, – განაცხადა ღარიბაშვილმა.
ირაკლი ღარიბაშვილმა ვაქცინაციის აუცილებლობაზე გაამახვილა ყურადღება.
„აქედან გამომდინარე, მეგობრებო, მე მინდა, ჩვენს ძვირფას მოქალაქეებს მივმართო თხოვნით – ეს ყველაფერი წყალში ჩაიყრება, თუ მოგვიწია ხელახლა რაღაც შეზღუდვების შემოტანა. არც მინდა, გავიმეორო სიტყვა – „დაკეტვა“ და ა.შ. ყველაფერი მოვხსენით, მოვხსენით ნიღბის ტარების ვალდებულებაც ქუჩაში, რადგანაც გაუსაძლისი იყო სიცხეში ნიღბის ტარება, მაგრამ ეს ინდივიდუალური გადაწყვეტილება შეიძლება იყოს. თუ ადამიანს სურს, მას შეუძლია, ატაროს ქუჩაშიც ნიღაბი, მაგრამ ჩვენ ვთქვით, რომ დახურულ სივრცეებში, ასევე გაჩერებებზე, ასევე ტრანსპორტში ეს არის სავალდებულო, სავალდებულო არის ნიღბის ტარება.
მეორე საკითხი, ე.წ კომენდანტი, გადაადგილებაზე შეზღუდვა მოვხსენით და ღამის საათებში ასევე თავისუფლად გადაადგილდებიან ჩვენი მოქალაქეები.
ვაქცინები იყო პრობლემა, ვაქცინები შევძელით და ჩამოვიტანეთ, იმაზე მეტი ვიდრე იყო საჭირო და შეგახსენებთ კიდევ ერთხელ, რომ მილიონი ვაქცინა უკვე ჩამოვიდა ორი კვირის წინ. „ფაიზერის“ მილიონი დოზის შემოტანა უკვე დაიწყო, დაახლოებით ყოველ შაბათ-კვირას შემოგვივა. ასევე დაგეგმილია საჩუქრის გადმოცემა აშშ-ის მთავრობიდან, რომელიც უახლოეს პერიოდში მოხდება.
გუშინ წინ შემოვიდა ნახევარი მლნ დამატებით ჩინური ვაქცინა „სინოვაკი“ ანუ მილიონ ნახევარი გვაქვს ადგილზე.
რაც ყველაზე მთავარია, ერთ-ერთი მთავარი არგუმენტი ჩვენი მოქალაქეებისთვის – აცრილებში დაინფიცირების ალბათობა არის ძალიან დაბალი და სიკვდილიანობა არის პრაქტიკულად განულებული. ანუ აცრილი ადამიანის სიკვდილიანობის სულ რამდენიმე შემთხვევა შეიძლება არსებობდეს მსოფლიოში. ეს არის ერთადერთი პრაქტიკული დაცვა ჩვენი მოქალაქეების, ჩვენი ჯანმრთელობის, ჩვენი სიცოცხლის, ჩვენი ოჯახის წევრების, შვილების. ამიტომ, მე გთხოვთ, კიდევ ერთხელ, მინდა თხოვნით მივმართო ჩვენს მოქალაქეებს, რომ აქტიურად ჩავერთოთ ვაქცინაციის პროცესში.
გუშინ ჩავატარეთ ჩვენ 11 000 აცრა, რაც არ არის საკმარისი. თუ არ ავედით დღეში 20 000-30 000 აცრაზე, ძალიან გაგვიჭირდება ამ პროცესის მართვა.
დღეს მაგალითად გვაქვს უკვე 2 600 შემთხვევა. ეს არის ძალიან საგანგაშო. მინდა, კიდევ ერთხელ გავაფრთხილო ჩვენი მოქალაქეები, ძალიან ცუდი ტენდენცია. გვინდა, ერთი მხრივ, შევინარჩუნოთ ეს მაღალი ეკონომიკური ზრდა, პროგრესი და კეთილდღეობა ჩვენი მოქალაქეების და გვინდა, რომ ყველა იყოს ბედნიერი და გახარებული, მაგრამ მეორე მხრივ, ერთადერთი მარტივი თხოვნა გვაქვს ჩვენ, მთავრობას – გთხოვთ, აიცერით“, – აღნიშნა პრემიერმა.
წინა სტატიაკორონავირუსის 2 616 ახალი შემთხვევა გამოვლინდა
შემდეგი სტატიაბოლნისში, სოფელ ნახიდურში ასფალტის საფარი დაიგო
6 ოქტომბერს ელექტროენერგიის მიწოდება შეიზღუდება
რეგიონი ოქტომბერი 5, 2022 22:31
მარტვილის საკრებულოს წევრი ოჯახში ძალადობის ბრალდებით დააკავეს
საქართველო ოქტომბერი 5, 2022 17:42
52 წლის აბიტურიენტმა ეროვნული გამოცდები ჩააბარა და უფასოდ ისწავლის
საქართველო ოქტომბერი 5, 2022 17:39
შვედმა ევროპარლამენტარმა ევროპარლამენტში, ირანელი ქალების სოლიდარობის ნიშნად, თმა მოიჭრა
მსოფლიო ოქტომბერი 5, 2022 17:37
აფხაზეთის საოკუპაციო რეჟიმმა საოკუპაციო ხაზზე ფარული სათვალთვალო კამერების დამონტაჟება დაიწყო
საქართველო ოქტომბერი 5, 2022 17:35
6 ოქტომბერს ელექტროენერგიის მიწოდება შეიზღუდება
tv4 - ოქტომბერი 5, 2022 22:31
მარტვილის საკრებულოს წევრი ოჯახში ძალადობის ბრალდებით დააკავეს
tv4 - ოქტომბერი 5, 2022 17:42
52 წლის აბიტურიენტმა ეროვნული გამოცდები ჩააბარა და უფასოდ ისწავლის
tv4 - ოქტომბერი 5, 2022 17:39
შვედმა ევროპარლამენტარმა ევროპარლამენტში, ირანელი ქალების სოლიდარობის ნიშნად, თმა მოიჭრა
tv4 - ოქტომბერი 5, 2022 17:37
• ქვემო ქართლის ტელე-რადიო კომპანია TV4 1998 წლიდან მაუწყებლობს
• ქვემო ქართლში 430 ათასი მაცხოვრებელია და ჩვენი მაყურებელი რეგიონის მოსახლეობის 90%-ს მოიცავს
© TV 4 - Kvemokartli
6 ოქტომბერს ელექტროენერგიის მიწოდება შეიზღუდება
რეგიონი ოქტომბერი 5, 2022 22:31
Edit with Live CSS
.td-header-style-5 .sf-menu>li>a:hover, li.menu-item.current-menu-item > a{ color:#000000; } p.fca_qc_quiz_title{ line-height:100% } .td_block_wrap:nth-child(4), .td_block_wrap:nth-child(5), .td_block_wrap:nth-child(6), .td_block_wrap:nth-child(7){ display:none; }
Write CSS OR LESS and hit save. CTRL + SPACE for auto-complete.